
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1883 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης των πληγέντων από τις 
πλημμύρες της 5ης και 6ης Αυγούστου 2005 σε 

περιοχές του Νομού Ροδόπης. 1 

Τροποποίηση της υπ’ αριθμ. 2/2667/0022/28.2.2006 
κοινής απόφασης των Υπουργών Οικονομίας και 

Οικονομικών και Ανάπτυξης. 2 

Επιβολή πολ/πλών τελών στον ϋΑΝΚΟν ϋΑΜΥΑΝ του 

Ηυόεηον. 3 

Επιβολή προστίμου για τελωνειακός παραβάσεις. 4 

Απονομής Ηθικής Αμοιβής σε ΜΎ του ΥΕΘΑ/ΓΕΣ. 5 

Συγκρότηση Επιτροπής Διαγωνισμού της «Μελέτης 
Τμήματος Ιονίας Οδού από τέλος Παραχώρησης 
έως Κακαβιά. 6 


Συγκρότηση Οργανωτικής Εκτελεστικής Επιτροπής, 
(Ν.Π.Ι.Δ.) για την προετοιμασία - οργάνωση της 
υποψηφιότητας της Αθήνας για την ανάληψη των 
22ων Ολυμπιακών Αγώνων Κωφών, που θα διεξαχθούν 


τον ΙΟΥΛΙΟ του 2013». 7 

Σύσταση Νομικού Προσώπου με την επωνυμία «Σχολική 
Επιτροπή Επαγγελματικού Λυκείου Ληξουρίου Δ. 

Πολικής Ν. Κεφ/νίας». 8 

Μερική τροποποίηση της υπ' αριθμ. 12687/29.5.1985 από¬ 
φασης περί σύστασης Ν.Π.Δ.Δ. στο Ν. Εύβοιας με την 
επωνυμία «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙ¬ 
ΩΜΕΝΩΝ» στο Δήμο Λίμνης. 9 

Χορήγηση άδειας άσκησης επαγγέλματος Κοινωνικού 
Λειτουργού στην Ξανθοπούλου Ειρήνη του 

Απόστολου. 10 

Χορήγηση άδειας άσκησης επαγγέλματος Κοινωνικού 

Λειτουργού» στην Δέδε Μαρία του Γεωργίου. 11 

Τροποποίηση της υπ’ αριθμ. 3/304/10.6.2004 απόφασης 
της Επιτροπής Κεφαλαιαγοράς «Κανονισμός 
Λειτουργίας του Συστήματος Αυλών Τίτλων» (ΦΕΚ 

Β/901/16.6.2004). 12 

Συπλήρωση της υπ' αριθμ. ΦΓ10/38875/30.8.2006 
αποφάσεως του Προέδρου του Ελεγκτικού 
Συνεδρίου περί ανασυγκροτήσεως των Κλιμακίων 
του Ελεγκτικού Συνεδρίου για το δικαστικό έτος 
2006-2007». 13 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην υπ’ αριθμ. Υ4α/45988/ 
8.9.2006 απόφαση του Υπουργού Υγείας και Κοινω¬ 
νικής Αλληλεγγύης. 14 


29 Δεκεμβρίου 2006 

ΑΠΟΦΑΣΕΙ Σ 

Αριθμ. 51381/Β.2131 

Καθορισμός αποζημίωσης των πληγέντων από τις πλημμύ¬ 
ρες της 5ης και 6ης Αυγούστου 2005 σε περιοχές του 
Νομού Ροδόπης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του άρθρου 36 του ν. 2459/1997 (ΦΕΚ 
17/τ.Α'/18.2.1997) κατάργηση φορολογικών απαλλαγών και 
άλλες διατάξεις. 

2. Τα άρθρα 41 παρ. 1 και 5, 47 παρ. 3, και 90 του Κώδικα 
Νομοθεσίας για την Κυβέρνηση και Κυβερνητικά Όργα¬ 
να, που κυρώθηκε με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και τα 
Κυβερνητικά όργανα» (ΦΕΚ 98/Α). 

3. Το άρθρο 22 του ν. 2362/1995 (ΦΕΚ 247/τ.Α727.11.1995) 
«Περί Κώδικος Δημοσίου Λογιστικού». 

4. Την με αριθμ. 938/ΑΖ 11/15.4.1998 εγκύκλιο του Υπ. Πε¬ 
ριβάλλοντος, Χωροταξίας και Δημ.Έργων «Αποκατάσταση 
ζημιών κτιρίων που επλήγησαν από πλημμύρες, πυρκαγιές 
και κατολισθήσεις». 

5. Την υπ’ αριθμ. 4676/Α32/10.03.2006 κοινή υπουργική 
απόφαση των Υπουργών Οικονομίας και Οικονομικών και 
ΠΕΧΩΔΕ, και των Υφυπουργών Εσωτερικών Δημόσιας Δι¬ 
οίκησης και Αποκέντρωσης, Οικονομίας και Οικονομικών, 
με την οποία οριοθετούνται περιοχές του Νομού Ροδόπης 
που επλήγησαν από τις πλημμύρες της 5ης και 6ης Αυ¬ 
γούστου 2005. 

6. Το υπ’ αριθμ. Φ.311.3/157/31.5.2006 έγγραφο της Νομαρ¬ 
χιακής Αυτοδιοίκησης Ροδόπης -Έβρου. 

7. Την ανάγκη υποστήριξης των επιχειρήσεων που είναι 
εγκατεστημένες και λειτουργούν σε περιοχές του Νομού 
Ροδόπης και υπέστησαν ζημιές από τις πλημμύρες της 5ης 
και 6ης Αυγούστου 2005, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των 
ζημιών που προκλήθηκαν απότις πλημμύρες της 5&6 Αυ¬ 
γούστου 2005 σε περιοχές του Νομού Ροδόπης, οι οποίες 
έχουν οριοθετηθεί με την υπ’ αριθμ. 4676/Α32/10.3.2006 
κοινή υπουργική απόφαση των Υπουργών Οικονομίας και 
Οικονομικών και ΠΕΧΩΔΕ, και των Υφυπουργών Εσωτερι¬ 
κών Δημόσιας Διοίκησης και Αποκέντρωσης, Οικονομίας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και Οικονομικών σε βιομηχανικές και βιοτεχνικές μονάδες, 
εμπορικά καταστήματα, αγροτικές εκμεταλλεύσεις, άλλες 
επιχειρήσεις και μη κερδοσκοπικού χαρακτήρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογι¬ 
κό εξοπλισμό, πρώτες ύλες, εμπορεύματα και φορτηγά 
αυτοκίνητα δημόσιας και ιδιωτικής χρήσης, τα οποία κα- 
τεγράφησαν από την αρμόδια Επιτροπή ως ολοσχερώς 
κατεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας ζημίας, από την αρμόδια 
Νομαρχιακή Επιτροπή εντοπισμού, καταγραφής και αποτί¬ 
μησης ζημιών από τις πλημμύρες, σύμφωνα με τις διατάξεις 
του άρθρου 36 του ν. 2459/1997. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από προ¬ 
σκόμιση βεβαίωσης της αρμόδιας Νομαρχίας στην οποία 
εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρεσία 
της Νομαρχίας, ή σε περίπτωση δευτεροβάθμιας Επιτροπής 
από την Περιφέρεια, με βάση τις ζημιές που κατέγραψαν 
οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 30.000 ευρώ 
περίπου και θα βαρύνει τον Προϋπολογισμό των Δημοσίων 
Επενδύσεων (ΣΑΕ 027/5 του Υπ. Ανάπτυξης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2006 

οι ΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 
-♦- 

Αριθμ. 2/69236/0022 (2) 

Τροποποίηση της υπ’ αριθμ. 2/2667/0022/28.2.2006 κοινής 
απόφασης των Υπουργών Οικονομίας και Οικονομικών 
και Ανάπτυξης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη τις διατάξεις όπως ισχύουν: 

1. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με το 
άρθρο πρώτο του π.δ. 63/2005 (ΦΕΚ 98Α'). 

2. Του π.δ. 121/2004 (ΦΕΚ 84/Α/10.3.2004) «Διορισμός 
Υπουργών και Υφυπουργών». 

3. Του π.δ. 33/2006 (ΦΕΚ 35/τ.Α72006) «Διορισμός μελών 
της Κυβέρνησης και Υφυπουργών». 

4. Τις διατάξεις του άρθρου 4 παρ. 7 του ν. 2741/1999 (ΦΕΚ 
199/Α) όπως αντικαταστάθηκαν με τις διατάξεις άρθρου 37 
παρ. 17 του ν. 3066/2003 (ΦΕΚ 252/Α'). 

5. Το π.δ. 223/2000 (ΦΕΚ 192/6.9.2000) «Οργανισμός του 
Ενιαίου Φορέα Ελέγχου Τροφίμων». 


6. Το π.δ. 27/1996 (ΦΕΚ 19/Α') «Συγχώνευση των Υπουρ¬ 
γείων Τουρισμού, Βιομηχανίας, Ενέργειας και Τεχνολογίας, 
Εμπορίου στο Υπουργείο Ανάπτυξης». 

7. Του άρθρου 40 του ν. 849/1978 (ΦΕΚ 232/Α'), όπως 
τροποποιήθηκε με το άρθρο 8 του ν. 2129/1993. 

8. Του άρθρου 21 παρ. 1 του ν. 2965/2001 (ΦΕΚ 270/ 
Α723.11.2001) «Βιώσιμη Ανάπτυξη Αττικής και άλλες δια¬ 
τάξεις». 

9. Την παρ. Β3 του άρθρου 8 του ν. 3205/2003. 

10. Την υπ’ αριθμό 37930/ΔΙΟΕ 1264/14.10.2005 (ΦΕΚ 1432 
Β') απόφαση του Υπουργού Οικονομίας και Οικονομικών για 
μεταβίβαση αρμοδιοτήτων και εξουσίας να υπογράφει με 
εντολή Υπουργού στον Υφυπουργό Οικονομίας και Οικο¬ 
νομικών, όπως τροποποιήθηκε με την υπ’ αριθμ. 5733/ΔΙΟΕ 
179/9.2.2006 όμοια (ΦΕΚ 204Β'). 

11. Την υπ’ αριθμό Δ15/Α/Φ19 οικ.4040/24.2.2006 απόφαση 
Πρωθυπουργού και Υπουργού Ανάπτυξης «Ανάθεση αρ¬ 
μοδιοτήτων στους Υφυπουργούς Ανάπτυξης Αναστάσιο 
Νεράντζη και Παπαθανασίου Ιωάννη». 

12. Την υπ’ αριθμ. 2/29964/0022/23.7.2002 (ΦΕΚ 1021/ 
τ.Β75.8.2002) και την 2/2667/0022/28.2.2006 (ΦΕΚ 300/ 
τ.Β7ΐ3.3.2006) Κοινές Αποφάσεις των Υπουργών Οικονομί¬ 
ας και Οικονομικών και Ανάπτυξης περί «Καθορισμού μη¬ 
νιαίας ειδικής πρόσθετης αμοιβής στους με οποιαδήποτε 
εργασιακή σχέση υπαλλήλους του Ενιαίου Φορέα Ελέγχου 
Τροφίμων». 

13. Την υπ’ αριθμό 136/24.5.2006 απόφαση ΔΣ του ΕΦΕΤ. 

14. Το γεγονός ότι από τις διατάξεις της παρούσας 
απόφασης προκαλείται επιπλέον ετήσια δαπάνη ποσού 
115.300 ευρώ η οποία καλύπτεται από σχετικές πιστώσεις 
του προϋπολογισμού του ΕΦΕΤ που έχουν εγγράφει στον 
ΚΑΕ 0269, αποφασίζουμε: 

Τροποποιούμε την υπ’ αριθμ. 2/2667/0022/28.2.2006 Κοινή 
Απόφαση των Υπουργών Οικονομίας και Οικονομικών και 
Ανάπτυξης και αυξάνουμε από 1.7.2006 την δια της ανω¬ 
τέρω απόφασης καταβαλλόμενη, μηνιαία ειδική πρόσθετη 
αμοιβή κατά 15% στους με οποιαδήποτε σχέση εργασίας 
υπαλλήλους του Ενιαίου Φορέα Ελέγχου Τροφίμων η οποία 
αμοιβή διαμορφώνεται, ως εξής : του κλάδου ΠΕ στα τε¬ 
τρακόσια εξήντα (460 €), του κλάδου ΤΕ στα τριακόσια 
ενενήντα τέσσερα (394 €), του κλάδου ΔΕ στα τριακόσια 
πενήντα ένα ευρώ (351 €) και του κλάδου ΥΕ στα διακόσια 
εξήντα δύο ευρώ (262 €). 

Κατά τα υπόλοιπα ισχύει η με αριθμ. 2/29964/0022/23.7.2002 
κοινή υπουργική απόφαση. 

Η υπ’ αριθμ. 2/2667/0022/28.2.2006 κοινή υπουργική απόφαση, 
από την ημερομηνία ισχύος της παρούσας καταργείται. 

Η ισχύς της απόφασης αυτής αρχίζει από 1.7.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ ΔΗΜ. ΣΙΟΥΦΑΣ 

-♦- 

(3) 

Επιβολή πολ/πλών τελών στον ϋΑΝΚΟν ΏΑΜΥΑΝ του 
Ηυόαηον. 

Ο ΔΙΕΥΘΥΝΤΗΣ ΤΟΥ Α' ΤΕΛΩΝΕΙΟΥ ΘΕΣ/ΝΙΚΗΣ 

Σύμφωνα με το υπ’ αριθμ. 60/2006 πρωτόκολλο Παρά¬ 
βασης Τελωνειακών Νόμων, επιβάλλει πολ/πλά τέλη πο¬ 
σού 789,87€ πλέον ΤΧ/ΟΓΑ ποσοστού 2,4% για τελωνει- 

ακή παράβαση λαθρεμπορίας ενός Ι.Χ.Ε. αυτ/του μάρκας 
ΟΙΤΒΟΕΝ με αριθμ. πλαισίου νΡ7Ν2Α90005Α91068, σε βάρος 
του ΟΑΝΚΟν ϋΑΜΥΑΝ του Ηυόαηον κατόχου του με αριθμ. 
διαβ. 320287290 Βουλγαρίας νυν αγνώστου διαμονής, σύμ¬ 
φωνα με τις διατάξεις του άρθ. 155 του ν. 2960/2001 «περί 
Τελωνειακού Κώδικα». 

Ο Διευθυντής 
ΓΡΗΓΟΡΙΟΣ ΚΥΡΙΤΣΗΣ 

-♦- 

(4) 

Επιβολή προστίμου για τελωνειακός παραβάσεις. 

Ο ΔΙΕΥΘΥΝΤΗΣ ΤΟΥ Α' ΤΕΛΩΝΕΙΟΥ ΘΕΣΣΑΛΟΝΙΚΗΣ 

Σύμφωνα με το υπ’ αριθμ. 97/2006 Πρωτόκολλο Παρά¬ 
βασης Τελωνειακών Νόμων, επιβάλλει πρόστιμο ποσού € 
5.000 πλέον ΤΧ/ΟΓΑ ποσοστού 2,4%, στους α) ΧΕΡΙΑΝΙΔΗ 
Κ. Αντίπ, με ΑΦΜ 061271053, β) ΙΣΑΑΚΙΔΗ Αλ. Δημήτριο, με 
ΑΦΜ 020408580, και γ) ΜΖΑνΑΝΑΤΖΕ ΚΑΗΑ του ΑΡ03ΤΟΙΙ, 
γενν. την 26.09.74 στη Γεωργία, κάτοικο Ελλάδας από το 
Νοέμβριο του 2004, και ήδη, αγνώστου διαμονής, κηρύσ¬ 
σοντας και τους τρεις, αλληλέγγυα συνυπόχρεους για την 
αποπληρωμή του προστίμου, που αφορά σε παράνομη κα¬ 
τοχή και κυκλοφορία του Ι.Χ.Ε. αυτ/του, με αρ. πλαισίου 
\Α/ΑυΖΖΖ89ΖύΑ186944, οο1760, και προβλέπεται και τιμωρεί¬ 
ται από τις συνδυασμένες διατάξεις του αρθρ. 137 παρ. Α1 & 
Γ1, ν. 2960/2001, όπως το εν λόγω άρθρο αντικαταστάθηκε 
από το άρθρ. 7 ν. 3453/2006, και ισχύει από 7.4.2006. 

Ο Διευθυντής 
ΓΡΗΓΟΡΗΣ ΚΥΡΙΤΣΗΣ 

-♦- 

Αριθμ. Φ.473/44/758207 (5) 

Απονομής Ηθικής Αμοιβής σε ΜΎ του ΥΕΘΑ/ΓΕΣ. 

Ο ΕΙΔΙΚΟΣ ΓΡΑΜΜΑΤΕΑΣ ΤΟΥ ΥΠΕΘΑ 

1. Έχοντας υπόψη: 

α. Τις διατάξεις των άρθρων 61 και 62 του ν. 2683/1999 
(ΦΕΚ 19/9.2.1999, τ.Α'). 

β. Την πρόταση της Μονάδας-Υπηρεσίας του ΥΕΘΑ/ΓΕΣ 
στην οποία υπηρετούν οι υπάλληλοι. 

γ. Την από 7.11.2006 γνωμοδότηση του Υπηρεσιακού Συμ¬ 
βουλίου Πολιτικού Προσωπικού ΥΕΘΑ/ΓΕΣ. 

δ. Την υπ’ αριθμ. 249385/4.9.2006 απόφαση του Υπουργού 
Εθνικής Άμυνας (ΦΕΚ 1241 Β' 6.9.2006) περί μεταβιβάσεων αρ¬ 
μοδιοτήτων του Υπουργού Εθνικής Άμυνας στον Ειδικό Γραμ- 
ματέα του Υπουργείου Εθνικής Άμυνας, αποφασίζουμε: 

2. Απονέμουμε στους ΜΎ. Λεούση Δημήτριο ΑΜ: 8024 
με βαθμό Α’ κλάδου ΠΕ Λοιπών Ειδικοτήτων/Κλωστοϋφα- 
ντουργίας, Βάσο Ελευθέριο ΑΜ: 11019με βαθμό Α' κλάδου 
ΔΕ Ένδυσης-Υπόδησης/Κόπτης-Σχεδιαστής, Βλακό Φλώρο 
ΑΜ: 11651 με βαθμό Α’ κλάδου ΔΕ Ένδυσης-Υπόδησης/Κό- 
πτης-Σχεδιαστής, Κυριακάκη Γρηγόριο ΑΜ: 8677 με βαθμό 
Α' κλάδου Ένδυσης-Υπόδησης/Ράπτης, Μπίτα Ιωάννη ΑΜ: 
11056, με βαθμό Α' κλάδου ΔΕ Ένδυσης-Υπόδησης/Ράπτης 
και Πανακάκη Γεώργιο ΑΜ: 11355 με βαθμό Α' κλάδου ΔΕ 
ένδυσης-Υπόδησης/Ράπτης που υπηρετούν στο 700 ΣΕ την 
ηθική αμοιβή του «ΕΠΑΙΝΟΥ»διότι υλοποίησαν με την καθο¬ 
ριστική συμβολή τους την τροποποίηση-βελτίωση του τρό¬ 
που κατασκευής του χειμερινού χιτωνίου της Β/Κ στολής 
μαθητών της ΣΣΕ. Η βελτίωση έγκειται τόσο στην απλο¬ 
ποίηση κατασκευής και κατά συνέπεια την εξοικονόμηση 
ωρών εργασίας, καθόσον δεν απαιτήθηκε η υπερωριακή 
απασχόληση για δώδεκα (12) σαββατοκύριακα είκοσι έξι 
(26) υπαλλήλων που επανδρώνουν το τμήμα ραφής στολών 
ΣΣΕ, όσο και στη μείωση του κόστους των απαιτούμενων 
πρώτων υλών, διότι τα τρία (3) υλικά που χρησιμοποιούνταν 


με την παλαιότερη μέθοδο αντικαθίστανται με ένα, πολύ 
φθηνότερο από αυτά. 

3. Η παρούσα να δημοσιευθεί με μέριμνα της ΔΠΠ/ΓΕΣ 
στην Εφημερίδα της Κυβερνήσεως (τεύχος Β') σύμφωνα 
με το άρθρο 62 παρ. 2 του ν. 2683/1999 και στη συνέ¬ 
χεια να κοινοποιηθεί σ’ όλες τις Μονάδες-Υπηρεσίες του 
ΥΕΘΑ/ΓΕΣ. 

Αθήνα, 8 Δεκεμβρίου 2006 
Ο Ειδικός Γραμματέας 
ΠΑΝΑΓΙΩΤΗΣ ΒΟΥΤΟΣ 

-♦- 

Αριθμ. Οικ. 2391/ΜΣ 670 (6) 

Συγκρότηση Επιτροπής Διαγωνισμού της «Μελέτης Τμή¬ 
ματος Ιονίας Οδού από τέλος Παραχώρησης έως Κα¬ 
καβιά. 

Ο ΠΡΟΪΣΤΑΜΕΝΟΣ 

ΤΗΣ ΕΙΔΙΚΗΣ ΥΠΗΡΕΣΙΑΣ ΔΗΜΟΣΙΩΝ ΕΡΓΩΝ 
ΜΕΓΑΛΩΝ ΕΡΓΩΝ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1) Το ν. 3316/2005 «περί ανάθεσης και εκτέλεσης δημοσί¬ 
ων συμβάσεων εκπόνησης μελετών και παροχής συναφών 
υπηρεσιών και άλλες διατάξεις». 

2) Την υπ’ αριθμ. οικ. 1255/ΜΣ670/3.7.2006 απόφαση Υ.ΠΕ. 
ΧΩ.Δ.Ε., με την οποία αποφασίσθηκε α) η έγκριση διάθεσης 
πίστωσης 6.000.000 € καθώς και β) η εξουσιοδότηση του Δ/ 
ντή της ΕΥΔΕ/ΜΕΔΕ για τη διεξαγωγή του Διαγωνισμού. 

3) Την από 7.11.2006 προκήρυξη του ανωτέρω διαγωνισμού 
με την οποία ορίσθηκε προθεσμία παραλαβής προσφορών 
η 19.12.2006 ημέρα Τρίτη και ώρα 12:00 π.μ. 

4) Το υπ’ αριθμ. 68/8.2.2006 έγγραφο του Τ.Ε. Ε. με το οποίο 
ορίζει εκπροσώπους του σε επιτροπές Διαγωνισμού αρμοδι¬ 
ότητας ΕΥΔΕ/ΜΕΔΕ για το έτος 2006, αποφασίζουμε: 

1) Συγκροτούμε Επιτροπή Διαγωνισμού (Ε.Δ.) για τη «Με¬ 
λέτη Τμήματος Ιονίας Οδού από τέλος Παραχώρησης έως 
Κακαβιά», αποτελούμενη από τους κατωτέρω: 

α) Γ ιαννακόπουλο Δημήτριο, Τοπ. Μηχ/κό με Α'β στην ΕΥ ΔΕ/ 
ΜΕΔΕ ως Πρόεδρο, με αναπληρωτή την Παιχνιδιάρη Μαρία, 
Τοπ. Μηχ/κό με Α' β στην ΕΥΔΕ/ΜΕΔΕ και μέλη τους: 

β. Σαρρή Ελένη Ευαγγελία, Πολ. Μηχ/κό με Σ.Α.Χ. στην 
ΕΥΔΕ/ΜΕΔΕ, με αναπληρωτή την Καρανίκα Ελένη, Πολ. 
Μηχ/κό με Σ.Α.Χ. στην ΕΥΔΕ/ΜΕΔΕ 

γ. Γλέζο Φλώρο, Πολ. Μηχ/κό ως εκπρόσωπο του Τ.Ε.Ε. με 
αναπληρωτή τον Πολυχρονιάδη Νίκο Μηχ. Μηχ/κό. 

Γραμματέας της Ε.Δ. ορίζεται ο Λεμπέσης Δημήτριος, 
Διοικ/κός με ΣΑΧ στην ΕΥΔΕ/ΜΕΔΕ. 

2) Η παραπάνω Επιτροπή θα συνέλθει την 19.12.2006 και 
ώρα 12:00 π.μ. στα γραφεία της ΕΥΔΕ/ΜΕΔΕ (5ος όροφος), 
οδός Παράσχου 100 στην Αθήνα για τη διεξαγωγή του 
διαγωνισμού. 

Η παρούσα Επιτροπή είναι αμοιβόμενη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2006 

Ο Προϊστάμενος 
ΕΠΑΜ. ΑΓΓΕΛΗΣ 

-♦- 

Αριθμ. 58511 (7) 

Συγκρότηση Οργανωτικής Εκτελεστικής Επιτροπής, (Ν.Π.Ι.Δ.) 
για την προετοιμασία - οργάνωση της υποψηφιότητας 
της Αθήνας για την ανάληψη των 22ων Ολυμπιακών Αγώ¬ 
νων Κωφών, που θα διεξαχθούν τον ΙΟΥΛΙΟ του 2013». 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 (ΦΕΚ 110/Α'/1968) «περί επανασυ- 

στάσεως της Γενικής Γραμματείας Αθλητισμού και των 
αρμοδιοτήτων αυτής». 

β) Του π.δ. 63/2005 (ΦΕΚ Α/98/2005) «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα». 

γ) Του π.δ. 77/1985 (ΦΕΚ 28/Α71985) «Οργανισμός της 
Γ.ΓΑ». 

δ) Του ν. 2725/1999 (ΦΕΚ 121/Α71999) «Ερασιτεχνικός και 
Επαγγελματικός Αθλητισμός και άλλες διατάξεις άρθρο 53 
παρ. 1,2,3,4 και άρθρο 77 παρ. 8 ν. 3057/2002 «Τροποποίηση 
και συμπλήρωση του ν. 2725/1999, ρύθμιση θεμάτων Υπουρ¬ 
γείου Πολιτισμού και άλλες διατάξεις» (ΦΕΚ 239/Α'/2002). 

2. Την υπ’ αριθμ. 509/8.3.2006 (ΦΕΚ 282/Β'/2006) απόφαση 
του Πρωθυπουργού και του Υπουργού Πολιτισμού περί 
ανάθεσης αρμοδιοτήτων στον Υφυπουργό Πολιτισμού Γε- 
ώργιο Ορφανό. 

3. Το υπ’ αριθμ. 8/11/45/4.5.2006 έγγραφο της ΕΟΑ ΚΩ¬ 
ΦΩΝ περί «Αίτησης για έγκριση της διεκδίκησης των 22ων 
Ολυμπιακών Αγώνων Κωφών/2013. 

4. Το υπ’ αριθμ. 8/1566/13.9.2006 έγγραφο της ΕΟΑ ΚΩ¬ 
ΦΩΝ περί «Πρότασης σύστασης Οργανωτικής Επιτροπής 
Διεκδίκησης ενόψει των 22ων Ολυμπιακών Αγώνων Κω¬ 
φών/2013». 

5. Την ανάγκη συγκρότησης Οργανωτικής - Εκτελεστικής 
Επιτροπής για την προετοιμασία και οργάνωση της υποψη¬ 
φιότητας για την ανάληψη των 22ων Ολυμπιακών Αγώνων 
Κωφών του 2013, αποφασίζουμε: 

Συγκροτούμε Οργανωτική-Εκτελεστική Επιτροπή (Ν.Π.Ι.Δ.) 
για την προετοιμασία και την οργάνωση της διεκδίκησης 
της υποψηφιότητας από την Αθήνα των 22ων Ολυμπιακών 
Αγώνων Κωφών που θα διεξαχθούν τον Ιούλιο του 2013, 
αποτελούμενη από τους παρακάτω: 

1. Δουβή Σταύρο, Γ ενικό Γ ραμματέα Αθλητισμού, ως Πρό¬ 
εδρο 

2. Στάμου θωμά, ως Αντιπρόεδρο Α' 

3. Σταρόγιαννη Θεόδωρο, ως Αντιπρόεδρο Β' 

4. Κούτσαρη Δέσποινα, ως Μέλος 

5. Στουφή Ιωάννη, ως Μέλος 

6. Μπαρακίτη Αθανασία, ως Μέλος 

7. Ανδρικόπουλο Νικόλαο, ως Μέλος 

8. Ζασπάλη Αντώνιο, ως Μέλος 

9. Μπούκη Γεώργιο, ως Μέλος 

Γραμματείς της Οργανωτικής Επιτροπής ορίζονται οι: 
Κατσαμπάνη Μαριάννα, Καρακατσάνη Μαρία και Τσαού- 
σογλου Χρυσάνθη και οικονομικός υπόλογος ορίζεται ο 
Δέτσης Ιωάννης του Μιχαήλ. 

Έργο της ανωτέρω Οργανωτικής Επιτροπής είναι η προ¬ 
ετοιμασία και οργάνωση, η σύνταξη και η έγκαιρη υποβολή 
του σχετικού φακέλου, η κατάθεση στη Γ ενική Γ ραμματεία 
Αθλητισμού προϋπολογισμού δαπανών προς έγκριση, κα¬ 
θώς επίσης και η ανάληψη οποιοσδήποτε πρωτοβουλίας εκ 
μέρους της η οποία κρίνεται απαραίτητη για την επιτυχή 
έκβαση της παραπάνω διεκδίκησης. 

Ο Πρόεδρος ο Αντιπρόεδρος και τα Μέλη της Οργανω¬ 
τικής Επιτροπής δεν δικαιούνται αποζημίωσης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Δεκεμβρίου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 


Αριθμ. 7472 (8) 

Σύσταση Νομικού Προσώπου με την επωνυμία «Σχολική 
Επιτροπή Επαγγελματικού Λυκείου Ληξουρίου Δ. Πο¬ 
λικής Ν. Κεφ/νίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις: α) του άρθρου 203 του π.δ. 410/1995 
β) του άρθρου 5 του ν. 1894/1990 ( ΦΕΚ 110/1990 τ.Α'), γ) της 
παρ. 10 του άρθρου 6 του ν. 2503/1997. 

2) Την υπ’ αριθμ. 330/2006 απόφαση του Δημοτικού Συμ¬ 
βουλίου Δ. Παλικής σχετικά με σύσταση Ν.Π. με την επωνυ¬ 
μία «Σχολική Επιτροπή Επαγγελματικού Λυκείου Ληξουρίου 
Δ. Παλικής». 

3) Την υπ’ αριθμ. 6498/23.5.2005 απόφαση του Γενικού 
Γ ραμματέα Περιφέρειας Ιονίων Νησιών περί «Ανάθεσης 
άσκησης αρμοδιοτήτων και παροχή εξουσιοδότησης υπο¬ 
γραφής», αποφασίζουμε: 

1) Συνιστούμε Ν.Π.Δ.Δ. στο Δήμο Παλικής με την επωνυμία 
« Σχολική Επιτροπή Επαγγελματικού Λυκείου Ληξουρίου Δ. 
Παλικής», Ν. Κεφ/νίας. 

2) Σκοπός του Νομικού Προσώπου είναι: 

Α) Η διαχείρηση των πιστώσεων που διατίθενται για λει¬ 
τουργικές δαπάνες καθαριότητας, θέρμανσης, ύδρευσης, φω¬ 
τισμού, τηλεφώνου, αποχέτευσης, αναλώσιμων υλικών κ,λ.π. 

Β) Η εκτέλεση μικρών έργων για την επισκευή και συντή¬ 
ρηση των διδακτηρίων. 

Γ) Η αποκατάσταση ζημιών και φθορών των επίπλων, εξο¬ 
πλισμού και γενικά των διδακτηριακών εγκαταστάσεων. 

Δ) Η φροντίδα για την εξεύρευση άλλων πόρων και ο 
εφοδιασμός των σχολικών μονάδων με έπιπλα και σκεύη 
για την λειτουργία τους και γενικώτερα η λήψη όλων των 
μέτρων που κρίνονται αναγκαία για τη στήριξη της διοι¬ 
κητικής λειτουργίας των σχολικών μονάδων. 

3) Διοίκηση: Το Νομικό Πρόσωπο θα διοικείται από πεντα¬ 
μελές Διοικητικό Συμβούλιο αποτελούμενο από τους: 

Α) Τον Δ/ντή του Επαγγελματικού Λυκείου Ληξουρίου. 

Β)Έναν εκπρόσωπο των Γονέων Μαθητών του Επαγγελ¬ 
ματικού Λυκείου Ληξουρίου. 

Γ)Έναν Δημότη και 

Δ) Δύο εκπροσώπους της Τοπικής Αυτοδιοίκησης 

4) Θητεία: Η θητεία των μελών του Διοικητικού Συμβου¬ 
λίου ακολουθεί την δημοτική περίοδο. 

Το Διοικητικό Συμβούλιο εκλέγει Αντιπρόεδρο και Γ ραμ¬ 
ματέα. 

5) Πόροι: Πόροι του Νομικού προσώπου είναι: 

Α) Η ετήσια επιχορήγηση του Δήμου Παλικής με ποσό 
300,00 Ευρώ. 

Β) Η ετήσια επιχορήγηση του Κράτους 

Γ) Κάθε είδους εισφορές, δωρεές, κληρονομιές, κληρο¬ 
δοσίες. 

Δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

Ε) Πρόσοδοι από την περιουσία του. 

6) Περιουσία : Ολόκληρη η υφιστάμενη κινητή και ακίνητη 
περιουσία της Σχολικής Μονάδας. 

7) Το Νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Παλικής 
για το έτος 2006 ύψους 300,00 Ευρώ και για καθένα από 
τα επόμενα έτη. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 6 Δεκεμβρίου 2006 

Με εντολή Γενικού Γραμματέα Περιφέρειας 
Ο Διευθυντής 
Θ. ΚΟΥΚΟΥΛΕΤΣΟΣ 

-♦- 

Αριθμ. 17456 (9) 

Μερική τροποποίηση της υπ' αριθμ. 12687/29.5.1985 από¬ 
φασης περί σύστασης Ν.Π.Δ.Δ. στο Ν. Εύβοιας με την 
επωνυμία «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ» στο Δήμο Λίμνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 10 παρ. 6α. του ν. 2503/30.5.1997 
(ΦΕΚ 107Α') «Διοίκηση οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις». 

2. Τ ις διατάξεις του άρθρου 90 του Κώδικα Νομοθεσίας για 
την Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

3. Τις διατάξεις των άρθρων 203 και 205 του π.δ. 410/1995 
«Κωδικοποίηση σε ενιαίο κείμενο νόμου, με τίτλο «Δημοτι¬ 
κός και Κοινοτικός Κώδικας» των ισχυουσών διατάξεων του 
Δημοτικού και Κοινοτικού Κώδικα όπως τροποποιήθηκαν 
και συμπληρώθηκαν». 

4. Την υπ’ αριθμ. 1526/2004 απόφαση του Γ.Γ.Π. Στερε¬ 
ός Ελλάδας για μεταβίβαση δικαιώματος υπογραφής «Με 
εντολή Γενικού Γραμματέα Περιφέρειας». 

5. Την υπ’ αριθμ. 12687/29.5.1985 απόφαση Νομάρχη Εύ¬ 
βοιας «Σύσταση Ν.Π.Δ.Δ. Νομικού Προσώπου με το όνομα 
ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ στο Δήμο 
Λίμνης, Ν. Εύβοιας» (ΦΕΚ 399/27.6.1985). 

6. Την υπ’ αριθμ. 147/2006 απόφαση χου Δημοτικού Συμ¬ 
βουλίου Δήμου Ελυμνίων, με την οποία εγκρίνεται η υπ’ 
αριθμ. 9/2006 απόφαση του Ν.Π.Δ.Δ. «Κ.Α.Π.Η. Λίμνης» περί 
τροποποίησης της συστατικής πράξης του ανωτέρω νο¬ 
μικού προσώπου, αποφασίζουμε: 

Τροποποιούμε την υπ’ αριθμ. 12687/29.5.1985 απόφαση Νο¬ 
μάρχη Εύβοιας, με την οποία συστήθηκε το «Κέντρο Ανοι¬ 
χτής Προστασίας Ηλικιωμένων, Δήμου Λίμνης» ως προς: 

1. Την παρ. 1 αναφορικά με την επωνυμία, η οποία στο 
εξής θα είναι «Κέντρο Ανοιχτής Προστασίας Ηλικιωμένων» 
Δήμου Ελυμνίων, 

2. Την παρ. 3α αναφορικά με το ποσό της ετήσιας επιχο¬ 
ρήγησης, το οποίο αυξάνεται από 100.000 δρχ. (300 €) σε 
70.000 € και θα επιβαρύνει τον προϋπολογισμό του Δήμου 
(ΚΑ 00-6715.0001.) 

Για τα υπόλοιπα ισχύει η ανωτέρω αριθμ. 12687/29.5.1985 
απόφαση, όπως δημοσιεύθηκε στο ΦΕΚ 399/27.6.1985. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 12 Δεκεμβρίου 2006 

Με εντολή Γενικού Γραμματέα Περιφέρειας 
Η Διευθύντρια 

Α. ΛΑΔΕΡΟΥ - ΤΣΙΜΠΡΙΚΙΔΟΥ 


( 10 ) 

Χορήγηση άδειας άσκησης επαγγέλματος Κοινωνικού Λει¬ 
τουργού στην Ξανθοπούλου Ειρήνη του Απόστολου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 6768/27.11.2006 απόφαση του Νομάρχη 
Αθηνών χορηγείται στη Ξανθοπούλου Ειρήνη του Απόστολου 
άδεια ασκήσεως επαγγέλματος Κοινωνικού Λειτουργού. 

Ο Νομάρχης κ.α.α. 

Ο Αντινομάρχης 
ΛΕΩΝΙΔΑΣ ΑΝΩΜΕΡΙΤΗΣ 
-♦- 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στην Δέδε Μαρία του Γεωργίου. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Με την υπ’ αριθμ. 7969/23.11.2006 απόφαση του Νομάρ¬ 
χη Δυτικής Αττικής χορηγήται άδεια ασκήσεως επαγ¬ 
γέλματος Κοινωνικού Λειτουργού στην Δέδε Μαρία του 
Γ εωργίου. 

Με εντολή Νομάρχη 
Η Διευθύντρια 
ΟΛΓΑ ΑΝΔΡΙΑΝΟΥ 

-♦- 

( 12 ) 

Τροποποίηση της υπ’ αριθμ. 3/304/10.6.2004 απόφασης της 
Επιτροπής Κεφαλαιαγοράς «Κανονισμός Λειτουργίας 
του Συστήματος Αυλών Τίτλων» (ΦΕΚ Β/901/16.6.2004) 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 3/403/8.11.2006) 

Λαμβάνοντας υπόψη: 

1. Την παρ. 3 του άρθρου 105 του ν. 2533/1997 (ΦΕΚ 228 
Α/11.11.1997), όπως συμπληρώθηκε με την παρ. 1 του άρθρου 
9 του ν. 2651/1998 (ΦΕΚ 248 Α/3.11.1998) «Ρυθμίσεις θεμάτων 
της χρηματιστηριακής αγοράς, Συγχώνευση Οργανισμού 
Ύδρευσης Θεσσαλονίκης (Ο.Υ.Θ.) και Οργανισμού Αποχέ¬ 
τευσης Θεσσαλονίκης (Ο.Α.Θ) και άλλες διατάξεις». 

2. Τα άρθρα 39 έως 58 του ν. 2396/1996 (ΦΕΚ 73 Α/30.4.1996) 
για τις «Επενδυτικές υπηρεσίες στον τομέα των κινητών 
αξιών, επάρκεια ιδίων κεφαλαίων των επιχειρήσεων παρο¬ 
χής επενδυτικών υπηρεσιών και των πιστωτικών ιδρυμάτων 
και άυλες μετοχές» όπως ισχύει καθώς και του άρθρου 58 
του ν. 2533/1997 (ΦΕΚ 137 Α/11.11.1997) όπως ισχύει. 

3. Την παρ. 8 του άρθρου 32α του ν. 3340/2005 (ΦΕΚ 112 
Α/10.5.2005) «Για την προστασία της Κεφαλαιαγοράς από 
πράξεις προσώπων που κατέχουν προνομιακές πληροφορί¬ 
ες και πράξεις χειραγώγησης της αγοράς», όπως ισχύει. 

4. Την υπ’ αριθμ. 3/304/10.6.2004 απόφαση του Διοικητι¬ 
κού Συμβουλίου της Επιτροπής Κεφαλαιαγοράς «Κανονι¬ 
σμός Λειτουργίας του Συστήματος Αυλών Τίτλων» (ΦΕΚ 
Β/901/16.6.2004), όπως ισχύει. 

5. Την από 31.10.2006 εισήγηση της Διεύθυνσης Μελετών, 
Πιστοποίησης και Μηχανοργάνωσης. 

6. Τ ου άρθρου 90 του Κώδικα Νομοθεσίας για την Κυβέρνηση 
και τα Κυβερνητικά όργανα, που κυρώθηκε με το άρθρο 
πρώτο του π.δ. 63/2005 (ΦΕΚ 98Α'), αποφασίζει ομόφωνα: 

Άρθρο 1 

Η παράγραφος 4 του άρθρου 6 («Μερίδα Επενδυτή Συ¬ 
γκυριών»), διαγράφεται. 

Άρθρο 2 

Μετά το άρθρο 6, προστίθεται νέο άρθρο 6Α, ως εξής: 

«Άρθρο 6Α 

Κοινή Επενδυτική Μερίδα 

1. Κοινή Επενδυτική Μερίδα δημιουργείται με αίτηση δύο 
ή περισσότερων φυσικών προσώπων, καθένα από τα οποία 
διαθέτει αυτοτελή Μερίδα Επενδυτή. Η Κοινή Επενδυτική 
Μερίδα προσδιορίζεται από τα πρόσωπα των συνδικαιού- 
χων, τα οποία είναι από κοινού κύριοι των αξιών που κα- 
ταχωρούνται σε αυτή. Η Κοινή Επενδυτική Μερίδα διέπεται 
από τις διατάξεις του Ν. 5638/1932, όπως ισχύει. 

2. Τα στοιχεία που απαιτούνται για τη δημιουργία της 
Κοινής Επενδυτικής Μερίδας είναι τα εξής: 

α. Η ένδειξη «Κοινή Επενδυτική Μερίδα». 

β. Για κάθε ένα από τους συνδικαιούχους, τα οριζόμενα 
στις περιπτώσεις α,αα. και β (ί) της παρ. 2 του άρθρου 4 του 
παρόντος Κανονισμού στοιχεία για τη δημιουργία Μερίδας 
Επενδυτή φυσικού προσώπου. 

γ. Η ιεράρχηση των συνδικαιούχων της Κοινής Επενδυ¬ 
τικής Μερίδας για τις πράξεις που προσδιορίζονται ρητά 
από τον παρόντα Κανονισμό. 

δ. Ειδική μνεία για την τυχόν εφαρμογή του όρου ότι 
σε περίπτωση θανάτου ενός από τους συνδικαιούχους, οι 
αξίες περιέρχονται αυτοδίκαια στους λοιπούς σύμφωνα με 
το εδάφιο 1 του άρθρου 2 του ν. 5638/1932. 

3. Κάθε συνδικαιούχος Κοινής Επενδυτικής Μερίδας δύ- 
ναται, αν δεν ορίζεται διαφορετικά στον παρόντα Κανονι¬ 
σμό, ενεργώντας ατομικά, χωρίς την σύμπραξη των λοιπών 
συνδικαιούχων: 

α. να υποβάλλει αιτήσεις, όπως ενδεικτικά αίτηση μετα¬ 
φοράς, δεσμεύσεως και αποδεσμεύσεως και 

β. να απευθύνει δηλώσεις βουλήσεως, προς το Κ.Α.Α. 
αναφορικά με τις κινητές αξίες που είναι καταχωρημένες 
στην Κοινή Επενδυτική Μερίδα. 

4. Με την επιφύλαξη της επομένης παραγράφου δεν επι¬ 
τρέπεται η μεταβολή (προσθήκη, αφαίρεση) των προσώπων 
των συνδικαιούχων της Κοινής Επενδυτικής Μερίδας. 

5. Σε περίπτωση θανάτου συνδικαιούχου Κοινής Επενδυτι¬ 
κής Μερίδας, εφόσον εφαρμόζεται το εδάφιο 1 του άρθρου 
2 του ν. 5638/1932, το Κ.Α.Α.., τροποποιεί τα στοιχεία της 
μερίδας με την προσκόμιση ληξιαρχικής πράξης θανάτου 
ή άλλου επισήμου εγγράφου, από το οποίο προκύπτει ο 
θάνατος συνδικαιούχου Κοινής Επενδυτικής Μερίδας και 
προβαίνει στη διαγραφή του αποβιώσαντα συνδικαιούχου, 
διατηρώντας κατά τα λοιπά την ιεραρχική σειρά των συν- 
δικαιούχων όπως είχε αποτυπωθεί στην Κοινή Επενδυτική 
Μερίδα. Όταν, λόγω θανάτου συνδικαιούχου Κοινής Επενδυ¬ 
τικής Μερίδας, απομείνει ως τελευταίος επιζών ένας μόνο 
συνδικαιούχος, οι καταχωρημένες στην Κοινή Επενδυτική 
Μερίδα αξίες περιέρχονται στον τελευταίο επιζώντα συν- 
δικαιούχο, ο οποίος υποχρεούται να προβεί σε ενοποίηση 
της Κοινής Επενδυτικής Μερίδας με την ατομική του μερίδα 
σύμφωνα με τα οριζόμενα στον παρόντα Κανονισμό.» 

Άρθρο 3 

Η παράγραφος 2 του άρθρου 7 («Ενοποίηση Μερίδων 
Επενδυτή»), αντικαθίσταται ως εξής: 

«2. Επενδυτής ο οποίος έχει δημιουργήσει και διατηρεί 
περισσότερες Μερίδες στο Σ.Α.Τ. υποχρεούται να υποβάλ¬ 
λει αίτημα στο Κ.Α.Α.. για την ενοποίησή τους, ακόμη και 
αν οι αυτόματοι έλεγχοι του Σ.Α.Τ. δεν έχουν διαπιστώσει 
την ύπαρξη των πολλαπλών Μερίδων. Την ίδια υποχρέωση 
έχει και ο τελευταίος επιζών συνδικαιούχος Κοινής Επενδυ¬ 
τικής Μερίδας κατά τα οριζόμενα στην παρ.7 του άρθρου 
6Α του παρόντος Κανονισμού. Εάν οι Μερίδες έχουν τον 
ίδιο μοναδικό Χειριστή, η ενοποίηση μπορεί να γίνει και με 
αίτημα του Χειριστή αυτού.» 


Άρθρο 4 

1. Το πρώτο εδάφιο της παραγρ. 1 του άρθρου 13 («Λο¬ 
γαριασμός Χειριστή), αντικαθίσταται ως εξής: 

«1. Ο Λογαριασμός Χειριστή δημιουργείται στο Λογαρια¬ 
σμό Αξιών και αφορά έναν μόνο Χειριστή, ο οποίος και 
μόνο επιτρέπεται να έχει πρόσβαση σε αυτόν και να τον 
διαχειρίζεται. Δημιουργείται ύστερα από σχετικό αίτημα 
Χειριστή, προς τον οποίον έχει δοθεί σχετική εντολή από 
τον επενδυτή και εφόσον υπάρχει ήδη Μερίδα Επενδυτή 
και Λογαριασμός Αξιών για τον επενδυτή.» 

2. Η παράγραφος 4 του άρθρου 13, αντικαθίσταται ως 
εξής: 

«4. Στο Λογαριασμό Χειριστή, κατόπιν σχετικού αιτήμα¬ 
τος του επενδυτή ή ενός συνδικαιούχου, προκειμένου περί 
Κοινής Επενδυτικής Μερίδας, ο Χειριστής δύναται να κα¬ 
ταχωρεί αριθμό τραπεζικού λογαριασμού, στον οποίο θα 
γίνονται χρηματικές καταβολές για αξίες καταχωρημένες 
στο Λογαριασμό Χειριστή.» 

Άρθρο 5 

1. Το πρώτο εδάφιο της παραγράφου 1 του άρθρου 19 
(«Μεταβολή των στοιχείων Μερίδας), αντικαθίσταται ως 
εξής: 

«1. Το Κ.Α.Α.. προβαίνει σε μεταβολή οποιουδήποτε στοι¬ 
χείου Μερίδας, πλην του ΚΑΜΕ, κατόπιν σχετικής αίτησης 
του δικαιούχου. Εάν ο δικαιούχος είναι και συνδικαιούχος 
Κοινής Επενδυτικής Μερίδας το Κ.Α.Α.. προβαίνει αυτεπαγ- 
γέλτως και σε μεταβολή των στοιχείων του στην Κοινή 
Επενδυτική Μερίδα.» 

Άρθρο 6 

Μετά την παράγραφο (ια) του άρθρου 21 («Μεταφορές 
αξιών μεταξύ διαφορετικών Μερίδων») προστίθεται νέα 
παράγραφος (ιβ) ως εξής: 

«ιβ. Από Κοινή Επενδυτική Μερίδα στην ατομική Μερί¬ 
δα συνδικαιούχου της Κοινής Επενδυτικής Μερίδας και το 
αντίστροφο.» 

Άρθρο 7 

Στο τέλος της παραγράφου 3 του άρθρου 37 («Εισαγωγή 
αξιών που προκύπτουν από κλάσματα νέων αξιών»), προ¬ 
στίθεται νέο εδάφιο ως εξής: 

«Στην περίπτωση Κοινής Επενδυτικής Μερίδας η σχετική 
βεβαίωση, χορηγείται στον συνδικαιούχο που εμφανίζε¬ 
ται ιεραρχικά πρώτος στη σειρά καταχώρισης στην Κοινή 
Επενδυτική Μερίδα.» 

Άρθρο 8 

Στο τέλος της περίπτωσης (β) της παραγράφου 2 του 
άρθρου 38 («Καταχώρηση δικαιωμάτων προτίμησης»), προ¬ 
στίθεται νέο εδάφιο ως εξής: 

«Σε περίπτωση Κοινής Επενδυτικής Μερίδας η σχετική 
βεβαίωση χορηγείται στον συνδικαιούχο που εμφανίζε¬ 
ται ιεραρχικά πρώτος στη σειρά καταχώρισης στην Κοινή 
Επενδυτική Μερίδα.» 

Άρθρο 9 

Μετά την παράγραφο 2 του άρθρου 39 («Γνωστοποιή¬ 
σεις στοιχείων δικαιούχων μερίσματος»), προστίθεται νέα 
παράγραφος 3 ως εξής: 

«3. Εφόσον πρόκειται για ανώνυμες αξίες καταχωρημένες 
σε Κοινή Επενδυτική Μερίδα η σχετική βεβαίωση χορηγεί¬ 
ται στον συνδικαιούχο, που εμφανίζεται ιεραρχικά πρώτος 
στη σειρά καταχώρισης στην Κοινή Επενδυτική Μερίδα.» 

Άρθρο 10 

1. Μετά την παράγραφο 2 του άρθρου 41 («Διαγραφή 

αξιών από το Χ.Α.»), προστίθεται νέα παράγραφος 3 ως 
έξης: 

«3. Εφόσον πρόκειται για ανώνυμες αξίες καταχωρημένες 
σε Κοινή Επενδυτική Μερίδα η σχετική βεβαίωση, χορηγεί¬ 
ται στον συνδικαιούχο που εμφανίζεται ιεραρχικά πρώτος 
στη σειρά καταχώρισης στην Κοινή Επενδυτική Μερίδα.» 

2. Η παράγραφος 3 του άρθρου 41, αναριθμείται σε 4. 

Άρθρο 11 

1. Η παράγραφος 2 του άρθρου 42 («Διαδικασία δέσμευ¬ 
σης αξιών»), αντικαθίσταται ως εξής: 

«2. Ειδικότερα ο δικαιούχος του δικαιώματος συμμετοχής 
στη γενική συνέλευση Εκδότριας, προκειμένου να συμμετά- 
σχει σε αυτήν, πρέπει να ζητήσει τη δέσμευση των αξιών 
του. Σε περίπτωση Κοινής Επενδυτικής Μερίδας, την δέ¬ 
σμευση μπορεί να ζητήσει ο συνδικαιούχος της Μερίδας το 
όνομα του οποίου αναφέρεται ιεραρχικά πρώτο στη σειρά 
καταχώρισης στην Κοινή Επενδυτική Μερίδα. Η δέσμευση 
αυτή γίνεται ως εξής:» 

2. Στο τέλος της παραγράφου 3 του άρθρου 42, προστί¬ 
θεται νέο εδάφιο ως εξής: 

«Σε περίπτωση Κοινής Επενδυτικής Μερίδας, η σχετική 
βεβαίωση που εκδίδεται χορηγείται στον συνδικαιούχο 
που εμφανίζεται ιεραρχικά πρώτος στη σειρά καταχώρισης 
στην Κοινή Επενδυτική Μερίδα.» 

3. Στο τέλος της παραγράφου 5 του άρθρου 42, προστί¬ 
θεται νέο εδάφιο ως εξής: 

«Στην περίπτωση Κοινής Επενδυτικής Μερίδας το αίτημα 
αποδέσμευσης υποβάλλεται από τον ιεραρχικά πρώτο κατά 
σειρά καταχώρισης συνδικαιούχο της Κοινής Επενδυτικής 
Μερίδας.» 

Άρθρο 12 

Μετά την παράγραφο 3 του άρθρου 44 («Δέσμευση αξιών 
για την άσκηση δικαιωμάτων μειοψηφίας»), προστίθεται νέα 
παράγραφος 4 ως εξής: 

«4. Σε περίπτωση Κοινής Επενδυτικής Μερίδας, η αίτηση 
δέσμευσης των αξιών υποβάλλεται από τον συνδικαιούχο 
της Μερίδας, το όνομα του οποίου αναφέρεται ιεραρχι¬ 
κά πρώτο στη σειρά καταχώρισης στην Κοινή Επενδυτική 
Μερίδα και η σχετική βεβαίωση δέσμευσης αξιών για την 
άσκηση δικαιωμάτων μειοψηφίας εκδίδεται προς αυτόν.» 

Άρθρο 13 

Η περίπτωση (α) της παραγράφου 1 του άρθρου 47 («Με¬ 
ταφορά αξιών λόγω μεταβίβασης με κληρονομιά, κληροδο¬ 
σία ή οιονεί καθολική διαδοχή»), αντικαθίσταται ως εξής: 

«α. Το Κ.Α.Α. με την προσκόμιση από οποιονδήποτε ληξι¬ 
αρχικής πράξης θανάτου δικαιούχου Μερίδας ή άλλου επισή¬ 
μου εγγράφου από το οποίο προκύπτει ο θάνατος δικαιούχου 
Μερίδας, με εξαίρεση τις περιπτώσεις θανάτου συνδικαιούχου 
Κοινής Επενδυτικής Μερίδας στην οποία ισχύει ο όρος του 
εδαφίου 1 του άρθρου 2 του ν. 5638/1932 και εφόσον παραμέ¬ 
νουν τουλάχιστον δύο συνδικαιούχοι, ειδοποιεί τους Χειριστές 
των Αογαριασμών Χειριστή της Μερίδας του κληρονομουμέ- 
νου, οι οποίοι οφείλουν να προβούν σε άμεση μεταφορά των 
αξιών που διαχειρίζονται από τους Άογαριασμούς αυτούς 
στον Ειδικό Άογαριασμό της εν λόγω Μερίδας. Την ίδια υπο¬ 
χρέωση μεταφοράς των αξιών στον ως άνω Ειδικό λογαρια¬ 
σμό, καθώς και την υποχρέωση για σχετική ενημέρωση του 
Κ.Α.Α., έχουν οι Χειριστές, όταν προσκομισθεί σε αυτούς ληξι¬ 
αρχική πράξη θανάτου επενδυτή ή άλλου επισήμου εγγράφου 
από το οποίο προκύπτει ο θάνατος επενδυτή, στη Μερίδα 
του οποίου διαχειρίζονται Άογαριασμό Χειριστή.» 

Άρθρο 14 

1. Μετά την παραγράφο 1 του άρθρου 49, προστίθεται 
νέα παράγραφος 1(α) ως εξής: 


«Ια. Δεν επιτρέπεται σύσταση επικαρπίας σε αξίες που 
είναι καταχωρημένες σε Κοινή Επενδυτική Μερίδα.» 

Άρθρο 15 

Μετά την περίπτωση (β) της παραγράφου 1 του άρθρου 
50 («Καταχώρηση κατάσχεσης επί αξιών και εκποίηση αυ¬ 
τών»), προστίθεται νέα περίπτωση (γ) ως εξής: 

«γ. Εφόσον πρόκειται για αξίες καταχωρημένες σε Κοινή 
Επενδυτική Μερίδα η ένδειξη της κατάσχεσης εισάγεται 
μόνο κατά το μέρος που ανήκει στον καθού η κατάσχεση 
συνδικαιούχο ενώ τυχόν προκύπτοντα κλασματικά δικαι¬ 
ώματα επί των κατά τα ανωτέρω κατασχεθεισών αξιών 
παραμένουν ελεύθερα.» 

Άρθρο 16 

Μετά την παράγραφο 5 του άρθρου 69 («Διαδικασία 
δέσμευσης ΕΑ.ΠΙΣ.»), προστίθεται νέα παράγραφος 6 ως 
εξής: 

«4. Σε περίπτωση Κοινής Επενδυτικής Μερίδας, η αίτη¬ 
ση δέσμευσης ή αποδέσμευσης των ΕΑ.ΠΙΣ υποβάλλεται 
από τον συνδικαιούχο της Μερίδας, το όνομα του οποίου 
αναφέρεται ιεραρχικά πρώτο στη σειρά καταχώρισης στην 
Κοινή Επενδυτική Μερίδα στον οποίο και χορηγείται η 
σχετική βεβαίωση.» 

Άρθρο 17 

Μετά την παράγραφο 2 του άρθρου 77 («Πληρωμή τόκων 
- Παρακράτηση φόρου»), προστίθεται νέα παράγραφος 3 
ως εξής: 

«4. Σε περίπτωση ομολογιών καταχωρημένων σε Κοινή 
Επενδυτική Μερίδα, η σχετική βεβαίωση είσπραξης φόρου 
χορηγείται στον συνδικαιούχο που εμφανίζεται ιεραρχικά 
πρώτος στη σειρά καταχώρισης στην Κοινή Επενδυτική 
Μερίδα.» 

Άρθρο 18 

Η παράγραφος 3 του άρθρου 78 («Εξόφληση ομολογιών»), 
τροποποιείται ως εξής: 

«3. Οι ομολογίες διαγράφονται σύμφωνα με το άρθρ. 41 
παρ. 1 και 4 του παρόντος Κανονισμού.» 

Άρθρο 19 

1. Το στοιχείο β της παρ. 4 του άρθρου 79 τροποποιείται 
ως εξής: 

«β. Διαγραφή των παλαιών τίτλων σε εφαρμογή του άρ¬ 
θρου 41 παρ. 1 και 4 του παρόντος κανονισμού». 

2. Μετά την παράγραφο 4 του άρθρου 79, προστίθεται 
νέα παράγραφος 5 ως εξής: 

«5. Σε περίπτωση Κοινής Επενδυτικής Μερίδας, η αίτηση 
δέσμευσης για μετατροπή των αξιών υποβάλλεται από τον 
συνδικαιούχο της Μερίδας, το όνομα του οποίου αναφέρε- 
ται ιεραρχικά πρώτο στη σειρά καταχώρισης στην Κοινή 
Επενδυτική Μερίδα και η σχετική βεβαίωση δέσμευσης 
εκδίδεται προς αυτόν.» 

Άρθρο 20 

1. Μετά την παράγραφο 3 του άρθρου 80, προστίθεται 
νέα παράγραφος 4 ως εξής: 

«4. Σε περίπτωση Κοινής Επενδυτικής Μερίδας, η αίτηση 
δέσμευσης των ομολογιών για καταγγελία της δανειακής 
σχέσης προς την Εκδότρια υποβάλλεται από τον συνδι- 
καιούχο της Μερίδας, το όνομα του οποίου αναφέρεται 
ιεραρχικά πρώτο στη σειρά καταχώρισης στην Κοινή Επεν¬ 
δυτική Μερίδα και η σχετική βεβαίωση δέσμευσης εκδίδεται 
προς αυτόν.» 

2. Η παράγραφος 4 του άρθρου 80 αναριθμείται σε 5 και 
αντικαθίσταται ως εξής: 

«5. Για τη διαγραφή ομολογιών που έχουν καταγγελθεί, 
εφαρμόζονται τα άρθρα 25, 26 και 41 παρ. 1 και 4 του πα¬ 
ρόντος Κανονισμού.» 

Άρθρο 21 
Ισχύς 

Από τις διατάξεις της παρούσας δεν προκαλείται δαπάνη 
σε βάρος του Κρατικού Προϋπολογισμού. 

Η παρούσα απόφαση ισχύει έξι (6) μήνες από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2006 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

Αριθμ. ΦΓ10/52772 (13) 

Συπλήρωση της υπ’ αριθμ. ΦΓ10/38875/30.8.2006 αποφάσε- 
ως του Προέδρου του Ελεγκτικού Συνεδρίου περί ανα- 
συγκροτήσεως των Κλιμακίων του Ελεγκτικού Συνεδρί¬ 
ου για το δικαστικό έτος 2006-2007». 

Ο ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξεις του άρθρου 7 παρ. 1, 4, 5 και 6 του π.δ/τος 
774/1980 όπως η παράγρ. 4 αντικαταστάθηκε από την παρ. 
2 του άρθρου 13 του ν. 2298/1995 και του άρθρου 76 του 
π.δ. 774/1980. 

2. Τις 48208/1965, 7818/1979 (ΦΕΚ Β' 420), 5152/1982 
(ΦΕΚ Β' 109), 18621/1990 (ΦΕΚ Β' 628), 9627/1991 Β' 366), 
ΦΓ8/22401/1996 (ΦΕΚ Β 1154) και ΦΓ8/16805/1999 αποφάσε- 
ως της Ολομέλειας περί συστάσεως των Κλιμακίων του 
Ελεγκτικού Συνεδρίου. 

3. Τις ανάγκες της Υπηρεσίας, και την ανάγκη τοποθέ¬ 
τησης στα Κλιμάκια του Ελεγκτικού Συνεδρίου των διο- 
ρισθέντων δοκίμων Εισηγητών του Ελεγκτικού Συνεδρίου, 
αποφασίζουμε: 

Α) Συμπληρώνουμε την ΦΠ0/38875/30.8.2006 απόφαση 
μας περί ανασυγκροτήσεως των Κλιμακίων του Ελεγκτικού 


Συνεδρίου για το δικαστικό έτος 2006-2007 και τοποθε¬ 
τούμε σ’ αυτά έως 15.9.2007 τους διορισθέντες δόκιμους 
Εισηγητές του Ελεγκτικού Συνεδρίου ως εξής. 

1) Στο Α' Κλιμάκιο τους Εισηγητές: α) Ελβίρα Βλαντού, β) 
Γεράσιμο Σταματάτο, και γ) Βασιλική Σαρηβαλάση 

2) Στο Β' Κλιμάκιο τους Εισηγητές: α) Χαρίκλεια Ζάχου, 
β) Αθανασία - Μυροφόρα Σιδηροπούλου και γ) Αντώνιο 
Φρούντα και 

3) Στο ΣΤ' Κλιμάκιο την Εισηγήτρια Ελένη Σακελλαρί- 
ου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2006 
Ο Πρόεδρος 

ΓΕΩΡΓΙΟΣ - ΣΤΑΥΡΟΣ ΚΟΥΡΤΗΣ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ (14 ) 

Στην υπ’ αριθμ. Υ4α/45988/8.9.2006 απόφαση του Υπουρ¬ 
γού Υγείας και κοινωνικής Αλληλεγγύης που δημοσιεύ- 
θηκε στο ΦΕΚ 1439/τ.Β'/2.10.2006 «Καθορισμός όρων και 
προϋποθέσεων λειτουργίας Μονάδων Μεταμοσχεύσεων 
Νησιδίων Παγκρέατος και διαδικασία χορήγησης και ανά¬ 
κλησης άδειας λειτουργίας αυτών» γίνονται οι παρακάτω 
διορθώσεις και συγκεκριμένα: 

1. στην παράγραφο α3 του άρθρου 2 

Από το εσφαλμένο: 

«Εργαστήριο Υποστήριξης για τη συλλογή, συντήρηση 
και έλεγχο της ποιότητας των προς μεταμόσχευση κυτ¬ 
τάρων» 

Στο ορθό: 

«Εργαστήριο Επεξεργασίας Παγκρέατος και απομόνωσης 
των Νησιδίων». 

2. το 7 εδάφιο της παραγράφου β του άρθρου 2 

Το εσφαλμένο: 

«Ειδικό Εργαστήριο Παρασκευής Παγκρεατικών κυττά¬ 
ρων» διαγράφεται. 

(Από το Υπουργείο Υγείας και 
Κοινωνικής Αλληλεγγύης) 

